

 **ประกาศองค์การบริหารส่วนตำบลสระโพนทอง**

เรื่อง มาตรการเผยแพร่ข้อมูลต่อสาธารณะ

- - - - - - - - - - - - - - - - - -

 เพื่อให้การเปิดเผยข้อมูลขององค์การบริหารส่วนตำบลสระโพนทอง มีความถูกต้อง ครบถ้วน ชัดเจน และเป็นปัจจุบัน ประชาชน และผู้ที่มีส่วนได้ส่วนเสีย สามารถเข้าถึงข้อมูลข่าวสารได้โดยสะดวก สามารถตรวจสอบผลการดำเนินงานองค์การบริหารส่วนตำบลสระโพนทอง ได้ตามที่ได้ประกาศเจตจำนงสุจริตต่อบุคลากรและสาธารณชน จึงกำหนดมาตรการในการเผยแพร่ข้อมูลต่อสาธารณะดังนี้

 **หน่วยงานที่รับผิดชอบในการเผยแพร่ข้อมูล**

* 1. **สำนักปลัด มีหน้าที่เผยแพร่ข้อมูลข่าวสารผ่านเว็บไซต์ขององค์การบริหารส่วนตำบล**

 **สระโพนทอง (**www.sraponthong.go.th) และปรับปรุงข้อมูลให้เป็นปัจจุบัน โดยอย่างน้อยต้องประกอบไปด้วยโครงสร้างองค์การบริหารส่วนตำบล ภารกิจ ผู้บริหาร นโยบายยุทธศาสตร์ แผนปฏิบัติราชการประจำปี และการติดตามประเมินผลการดำเนินงานตามแผนปฏิบัติราชการประจำปี ข้อมูลการจัดซื้อจัดจ้าง มาตรฐานหรือคู่มือการปฏิบัติงาน มาตรฐานขั้นตอนการให้บริการ เป็นต้น

 1.2 สำนัก/กอง มีหน้าที่เผยแพร่ข้อมูลข่าวสารผ่านทางช่องทางอื่นๆ เช่น สื่อสังคมออนไลน์ ปิดประกาศภายในองค์การบริหารส่วนตำบล เอกสารข่าว ฯลฯ

 1.3 สำนัก/กอง มีหน้าที่สนับสนุนและให้ข้อมูลแก่ศูนย์เทคโนโลยีสารสนเทศและงานสื่อสารองค์กร สำหรับการเผยแพร่ผ่านช่องทางรับผิดชอบ รวมทั้งเผยแพร่ข้อมูลผ่านเว็บไซต์ของหน่วยงาน

 จึงประกาศมาให้ทราบทั่วกัน

 ประกาศ ณ วันที่ 11 เดือน ตุลาคม พ.ศ. ๒๕62

 (ลงชื่อ).............................................

 (นางบุญน้อม ฦาชา) นายกองค์การบริหารส่วนตำบลสระโพนทอง